भगवान ने साधारण शिशु का रूप धारण कर लिया। वसुदेव के मन में अपने पुत्र को लेकर कारागार से बाहर निकलने का विचार आते ही योगमाया ने सभी सैनिकों को सुला दिया। मानो सभी मूर्छा में हो। हथकड़ियाँ टूटकर नीचे गिर गई। बंदीगृह के कपाट स्वतः ही खुल गए। सूप में लेटे हुए त्रिलोकीनाथ को वसुदेव सिर पर उठाकर कारागृह से बाहर आये। सभी बाधाओं को पार करके वे नन्द भवन पहुंचे। वहाँ योगमाया के प्रभाव से सारा गाँव गहरी नींद में डूबा हुआ था। नन्द यशोदा सब निद्रामग्न थे। वसुदेव ने श्रीकृष्ण को यशोदा जी की गोद रख दिया और वहाँ कन्या के रूप लेटी योगमाया को उठा लिया। यशोदा माता को श्रीकृष्ण की उपस्थिति का भान प्रातः काल उठने के बाद हुआ।